Sababi cuppiku gi waral jóge ci Anafa àgg ci An@fa
- Anafa benn Onsee la buy liggeey ci wàllu njàng ak njàngalem làkki réew mi, Tàggat ak Yaraangey Mag ñi. Sunuw doxin ci wàllu yaraangey mag ñi, doxin la wu yaa te làb-daju, di laal mbooleei fànnay dung gi.
- Sosu ci 2e fanu Màrs atum 1990, ci diirub ndaje mu mag mi jẽkk ci Afrikan Asosiyéyshén foor Literaasi an Adult Edukéyshén (AALAE), ANAFA taxawalees na ko fa ngir indiy toont ci yeextey jógug Afrig gi ñuy làkk farãase ci kanamu yeneen réewi Afrig yiy làkk àngale ci fànna yaraange gi sàrtoodi.
- Dale1997, ak njëlbeenug Alf@net, ANAFA daa jëmale ay jëfam ciy feemi kuutlaay ak i xereñ-pent, tey bàyyim xel ci njebbig TIK yi.
- Diggante 2000 ba 2004, ANAFA dawal na Nasu yënguy ñetti atam yi Oxfam GB finaase woon, nga xam ne, gannaaw gëstu-jëfu Alf@net , yeneeni xereñ-pent yu mel ni nasuw Batik wi boolee xaralay Batik, njàng ak njàngalem làkki réew meek TIK yi…
- Dale 2005, ANAFA gën naa xootal tàbbalum làkki réew meek jumtuwaayi xaralay jokkoo-bari-melo yi ci meññal ay didaktisiyel, ay méngaley arafukaay tey defaale ay bërabali (tekki) lósisiyel yu yaŋu, deme ni Mosila, Faayëfox, Abiword, añs, ci làkki réewum Senegaal ak pàccu diiwaan bi.
- Ngir méngook tànneefu peemu tàbbal TIK yiy lëkkalook yeneen xeeti njàng ak njàngale yi, Anafa daa amal ag cuppiku (ag jàllarbiku) gu bawoo ci xalaatum peem moo xam ne danoo tax a bàyyim xel ci mbooleem cuppigu yiy xew ci sunu géewub yengu-jëf (yaraange) ak seeni njeexit ci sunug tax a nekk.
- Ci anam boobu lanu wootee ndaje mu mag ci 9 fanu Féebarye 2011 ngir ag yeesal gu waral nu mën a jóge ci Anafa àgg ci An@fa. Ci turam wu yees wile, @ bi da cee am ñaari tekkin wallay dégg-dégg : day delloo ci njàng ak njàngalem làkki réew mi, waaye, day wund ne An@fa yabu naak dogu ci benn fànnay maanaay nekkinam : dëppale jumtuwaayi xarala Ẽeformatig yeek njàng ak njàngalem làkki réew meek yaraangey mag ñi.
Tey jii, ANAFA daa tàbbu nib royteef bu taxaw joon ci anamu yaraangey cuppi (feccin, bi ndaag mi suppikoo) ci Afrigu Sowu-jant.
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn